# אוון רייצ'ל ווד

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אוון רייצ'ל ווד
תמונה:Evan Rachel Wood.png

תאריך לידה: | 7 בספטמבר 1987
מקום לידה: | ראלי, צפון קרוליינה, ארצות הברית
התפרסמה בעיקר בתפקיד: | טרייסי בסרט הקולנוע שלוש עשרה

אוון רייצ'ל ווד (Evan Rachel Wood, נולדה ב-7 בספטמבר 1987), שחקנית קולנוע, טלוויזיה ותיאטרון וזמרת אמריקאית ממוצא יהודי[1]. היא החלה לשחק בסוף שנות התשעים של המאה ה-20, כאשר הופיעה בכמה סדרות טלוויזיה, ביניהן "להתחיל מחדש ו-"American Gothic". את הבכורה הקולנועית שלה בתפקיד ראשי עשתה ווד בסרט "סודות כמוסים" (Little Secrets, 2002), אך שנה לאחר מכן היא זכתה במועמדות לפרס גלובוס הזהב על תפקידה בסרט שלוש עשרה, שזכה לשבחי המבקרים. מאז היא שיחקה בכמה סרטים עצמאיים, ביניהם "כל מה שבחורה רוצה" (Pretty Persuasion) ו"בלב העמק" (Down in the Valley), ובכמה סרטים שעדין לא יצאו לאקרנים. ווד תוארה על ידי המגזין הבריטי The Guardian כ"חכמה מעבר לשנותיה" ו"אחת מהשחקניות הטובות ביותר בדורה".[2]

## [עריכה] ביוגרפיה

### [עריכה] ילדותה

אוון רייצ'ל ווד נולדה בראלי, צפון קרוליינה לאיירה דייוויד ווד השלישי, שחקן, זמר, במאי תיאטרון ומחזאי יהודי, ולשרה לין מור, שחקנית[2] - ולכן אינה יהודיה לפי ההלכה הקובעת את היהדות על פי האם. גם אחיה, איירה דייוויד הרביעי, הוא שחקן, ואילו דודתה, קרול וינסטד ווד, היא מעצבת הפקה בהוליווד. יש לה גם "חצי" אח, דיינה, מנישואיה הראשונים של אימה.

ווד ואחיה היו מעורבים בתיאטרון של אביהם, Theatre In The Park, כבר מגיל צעיר. היא הופיעה בהפקה של "מזמור לחג המולד" (המבוסס על ספר של צ'ארלס דיקנס) כאשר הייתה בת חודשים ספורים, ומאוחר יותר כיכבה בתור הלן קלר בהפקה של "The Miracle Worker" (המבוסס על האוטוביוגרפיה של קלר), בבימויו של אביה.

### [עריכה] קריירה

ווד נבחנה לתפקיד הילדה בסרט ראיון עם הערפד, שניתן לבסוף לקירסטן דאנסט. היא שיחקה בכמה סרטי טלוויזיה החל משנת 1994 ואילך, ותוך כדי שיחקה תפקיד מזדמן בסדרה "American Gothic". בתחילת שנת 1997 הוריה של ווד נפדרו, ולאחר מכן התגרשו, וווד עברה עם אימה ללוס אנג'לס, עיר הולדה של אימה[2], שם לוהקה לתפקיד המשנה ג'סי סאמלר בסדרה "להתחיל מחדש". תפקידה הראשון בקולנוע היה ב"כח הלב" (Digging To China), סרט דל תקציב משנת 1998, בו כיכבו קווין בייקון ומרי סטיוארט מסטרסון. ווד זוכרת את התפקיד כקשה בהתחלה, אך מציינת שלבסוף הוא הוביל אותה להחלטה שהיא "לעולם לא תרצה להפסיק לשחק"[2].

ווד עזבה את בית הספר בגיל 11 והמשיכה ללמוד בבית, בגלל בריונות בביה"ס ומורים שהתייחסו אליה כמפונקת בגלל היותה שחקנית, לטענתה[2]. בנסיונה עם בריונות היא השתמשה כאשר שיחקה תלמידת תיכון זדונית בסרט "כל מה שבחורה רוצה".

לאחר מכן ווד הופיעה בסרטים המיועדים לנוער, ביניהם "סודות כמוסים". היא הייתה אמורה לשחק בתפקידים הראשיים בסרטים "בקול גדול" (Raise Your Voice) ו"ילדות רעות" (Mean Girls), אבל עקב שינויים בלוחות הזמנים של ההפקה היא נאלצה לוותר על שני התפקידים. פריצת הדרך של ווד הייתה הבאה בתור בסרט "שלוש עשרה". על תפקיד זה היא הייתה מועמדת לפרס גלובוס הזהב לשחקנית הטובה ביותר בסרט דרמה. עם יציאתו לאקרנים של הסרט, ווד הופיעה ברשימת It Girls of Hollywood של המגזין Vogue, ואף הופיעה על השער של גליון יולי 2003.

שני תפקידיה הבאים היו בסרטים העצמאיים והאפלים "כל מה שבחורה רוצה" (2005), בו שיחקה תלמידת תיכון מניפולטיבית ופעילה מינית, ו"בלב העמק" (2006), שם דמותה מעורבת בקשר מיני עם גבר מבוגר המתחזה לבוקר (מגולם על ידי אדוארד נורטון). בקשר לבחירתה לשחק תפקידים הקשורים למין העידה ווד שהיא לא מנסה לגרום להלם עקב בחירותיה, אלא מקווה "ליצור מודעות" לתוצאות של התנהגות סוטה בין בני נוער, וציינה שהיא הכירה אנשים המתנהגים בדומה לדמויותיה הקולנועיות[2].

בשנת 2005, ווד הופיעה בוידאו קליפים לשירים "At the Bottom of Everything" של Bright Eyes ו-"Wake Me Up When September Ends" של גרין דיי. ב-2006 היא דיבבה את דמותו של אבה בגרסה דוברת האנגלית של סרט האנימציה הצרפתי הפופולרי "אסטריקס והוויקינגים". כמו כן היא משחקת בשלושה סרטים שעדיין לא יצאו לאקרנים (נכון לספטמבר 2006): "לרוץ עם מספריים" (Running with Scissors), דרמה בכיכובן של גווינת' פלטרו ואנט בנינג, "King of California" בכיכובו של מייקל דאגלס, ו-"Across the Universe", סרט מוזיקלי המתרחש בממלכה המאוחדת, בארצות הברית ובוייטנאם, בו ווד תשיר חלק מהשירים[2].

כרגע מצולם סרט נוסף בכיכובה, "In Bloom", בו ווד ואומה תורמן משחקות את אותה דמות בגילאים שונים ובנוסף, ווד מתוכננת להופיע בעוד שלושה סרטים שעדיין לא הגיעו לשלב הצילומים.

### [עריכה] חייה הפרטיים

בין תחביביה של ווד נמצאת אומנות הלחימה טאיקוונדו, שבה יש לה חגורה שחורה. כמו כן, ווד אוהבת לשיר ואף שרה באלבום האוסף לחג המולד "School's Out Christmas Album" שני שירים: "Christmas Isn't Christmas Without You" ו-"Silver and Gold". ווד גם שוקלת לקחת כמה קורסים בפילוסופיה, אך נמנעת כרגע מלימודים מלאים במכללה[2].

ווד מספרת שדמותה בסרט "Across The Universe", אותה היא מתארת כ"נשמה עתיקה ובעלת חוכמת רחוב, שהקדימה את זמנה", דומה לה באישיותה[2]. ווד גם מספרת שהיא עצמה לא "חיית מסיבות", אלא אוהבת להירגע בבית, ומשתדלת להימנע ממה שנחשב לסגנון חיים הוליוודי טיפוסי[2].

ווד, שמתוארת על ידי העיתון The Guardian כ"אנגלופילית" (אוהבת התרבות האנגלית), יוצאת כרגע עם השחקן הבריטי ג'יימי בל, שהופיע איתה בקליפ "Wake Me Up When September Ends", אך מוכר יותר בתור הילד הרקדן "בילי אליוט" מהסרט בשם זה[2].

## [עריכה] פילמוגרפיה

- "The Kids Are Alright" ‏ (2007)
- "The Mermaids Singing" ‏ (2007) - גרייני
- "Terra" ‏(2007) - דיבוב[3]
- "in Bloom" ‏(2007) - דיאנה הצעירה
- "The King Of California" ‏ (2007) - מירנדה
- "Across The Universe" ‏ (2006) - לוסי
- "לרוץ עם מספריים" "Running With Scissors" ‏ (2006) - נטלי
- "Shark Bait" ‏ (2006) - דיבוב, קולה של קורדליה
- "בלב העמק" "Down In The Valley" ‏ (2006) - טובי
- "כל מה שבחורה רוצה" "Pretty Persuasion" ‏ (2005) - קימברלי ג'ויס
- "הצד הטוב של הכעס" "The Upside Of Anger" ‏ (2005) - לוונדר "פופאיי" וולפמייר
- "The Missing" ‏ (2003) - לילי גילקסון
- "שלוש עשרה" "Thirteen" ‏ (2003) - טרייסי לואיז פרילנד
- "סודות כמוסים" "Little Secrets" ‏ (2002) - אמילי לינדסטרום
- "S1m0ne" ‏ (2002) - לייני כריסטיאן
- "Detour" ‏ (1999) - דניאלה רוג'רס
- "Down Will Come Baby" ‏ (1999) - רובין גאר
- "Practical Magic" ‏ (1998) - קיילי אוונס
- "כח הלב" "Digging To China" ‏ (1998) - הריאט פרנקוביץ'
- "Get to the Heart: The Barbara Mandrell Story ‏ (1997)
- Death in Small Doses ‏ (1995) - אנה
- A Father for Charlie ‏ (1995) - טסה
- Search for Grace ‏ (1994) - שרה
- In the Best of Families: Marriage, Pride & Madness ‏ (1994) - סוזי הצעירה

כמו כן:

- שחקנית בסדרה "להתחיל מחדש" "Once and Again" - ג'סי סאמלר
- שחקנית אורחת בפרק בסדרה "זירת הפשע" "CSI"
- שחקנית אורחת בפרק בסדרה "הבית הלבן" "The West Wing"
- שחקנית אורחת בפרק בסדרה "Touched by an Angel"
- שחקנית אורחת בשבעה פרקים בסדרה "פרופיילר" "Profiler"
- שחקנית אורחת בשלושה פרקים בסדרה "American Gothic"

## [עריכה] מקורות

1. ^ celebrity Jews in the news ‏ jewish news weekly, ‏ 18 בספטמבר 2003
2. ^ 2.00 2.01 2.02 2.03 2.04 2.05 2.06 2.07 2.08 2.09 2.10 Distress princess ‏ The Guardian, ‏ 24 ביוני 2006
3. ^ Snoot Nabs Identity Theft ‏ cinematical, ‏ 6 בספטמבר 2006

## [עריכה] קישורים חיצוניים

- אוון רייצ'ל ווד, במסד הנתונים הקולנועיים IMDb (באנגלית)
- TV.com
- ראיונות של ווד

מקור: http://he.wikipedia.org../../../%D7%90/%D7%95/%D7%95/%D7%90%D7%95%D7%95%D7%9F_%D7%A8%D7%99%D7%99%D7%A6%27%D7%9C_%D7%95%D7%95%D7%93.html

קטגוריות: שחקני קולנוע וטלוויזיה אמריקאים | זמרים אמריקאים | שחקני תיאטרון אמריקאים | שחקני קולנוע וטלוויזיה יהודיים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Deutsch
- Français
- Nederlands
- Português